mulayam_lalu_relatives |
By: admin	| Last Updated: Friday, 28 November 2014 2:58 AM
नई दिल्ली: लालू यादव और मुलायम सिंह यादव अब रिश्तेदार बनेंगे. जी हां, टाइम्स ऑफ इंडिया में छपी खबर के मुताबिक मुलायम सिंह यादव के पोते तेज प्रताप औऱ लालू की बेटी राज लक्ष्मी की शादी हो सकती है.
समाजवादी पार्टी अध्यक्ष मुलायम सिंह यादव और आरजेडी अध्यक्ष लालू प्रसाद यादव समधी बन सकते हैं. तेज प्रताप सिंह यादव हाल में मैनपुरी से लोकसभा सांसद बने हैं. राज लक्ष्मी लालू की सबसे छोटी बेटी हैं. अखबार की रिपोर्ट के मुताबिक दिसंबर के मध्य में सगाई हो सकती है. फरवरी में शादी का कार्यक्रम है.
कल ही खबर आई थी कि समाजवादी पार्टी के मुखिया मुलायम सिंह यादव और आरजेडी प्रमुख लालू यादव जनता दल के तहत एक साथ आ सकते हैं.
खबरों के मुताबिक लालू की बेटी राजलक्ष्मी और तेज प्रताप यादव की सगाई दिसंबर में हो सकती है जबकि शाही शादी के फरवरी में होने की संभावना है.
तेजप्रताप का जन्म 1987 में सैफई में हुआ था और वह मुलायम के स्वर्गीय बड़े भाई रतन सिंह यादव के पोते हैं. तेज प्रताप ने इंग्लैंड में पढ़ाई की है.
यह पहली बार नहीं है जब लालू-मुलायम की दोस्ती के रिश्तेदारी में बदलेने की खबरें आईं हैं. इससे पहले 1990-2000 के बीच भी लालू-मुलायम के रिश्तेदार बनने की खबरें आईं थीं लेकिन लगता है कि इस बार यह दोस्ती वाकई रिश्तेदारी में बदल ही जाएगी.
Web Title: mulayam_lalu_relatives
और जाने: ???? ???? ???? ?????? ???? lalu yadav mulayam singh relatives tej pratap yadav
First Published: Friday, 28 November 2014 2:58 AM